Լոուրենս Քլեյն

Լոուրենս Քլեյն (, ), ամերիկացի ականավոր տնտեսագետ, Նոբելյան մրցանակի դափնեկիր՝ տնտեսական մոդելների ստեղծման և տնտեսական քաղաքականության ու ցիկլային տատանումների վերլուծության ժամանակ դրանց կիրառման համար (1980)։

Կենսագրություն 
Քլեյնը ծնվել է Նեբրասկա նահանգի Օմահա քաղաքում հրեայի ընտանիքում։ Ծնողները՝ Լեո Բայրոն Քլեյնը և Բլանշ Մոնհայթ Քլեյնը, բանջարանոցային կրպակում վաճառականներ էին։

Սովորել է Կալիֆոռնիայի համալսարանում։ Դոկտորական աստիճանն ստացել է Մասաչուսեթսի տեխնոլոգիական ինստիտուտում։ Փենսիլվանիայի և Օքսֆորդի համալսարանների պրոֆեսոր, աշխատել է Տնտեսագիտական հետազոտությունների ազգային բյուրոյում (1948-1950), Օքսֆորդի վիճակագրության ինստիտուտում (1954-1958), Բրուկինգի ինստիտուտում (1963-1972), Երուսաղեմի հրեական՝ Ֆալկի տնտեսագիտական հետազոտությունների ինստիտուտում՝ պատվավոր հրավիրված պրոֆեսոր։

1960 թվականին եղել է Էկոնոմետրիկ միության, 1977 թվականին՝ Ամերիկայի տնտեսագիտական ասոցիացիայի, 1989-1990 թվականներին՝ Միջազգային տնտեսագիտական ատլանտյան միության նախագահը։

Պարգևատրվել է Ջ․ Կլարկի (1959) և Վ․ Լեոնտևի անվան շքանշանների՝ տնտեսագիտության մեջ ունեցած մեծ ավանդի համար։

Կինը (երկրորդ ամուսնություն, 1947)՝ Սոնիա Ադելսոն, 4 երեխա՝ Հաննա (ծագումնաբան), Ռեբեկա (ուսուցչուհի), Ռեյչել (խմբագիր) և Ջոնաթան (ծրագրավորող)։

Աշխատություններ 
 The Keynesian Revolution (1947)
 Economic Theory and Econometrics (1985)

Գրականություն

Ծանոթագրություններ

Արտաքին հղումներ 
 Լոուրենս Քլեյնի ինքնակենսագրությունը Նոբելյան մրցանակների կայքում

Ամերիկացի տնտեսագետներ
Ամերիկացի նոբելյան մրցանակակիրներ
ԱՄՆ-ի գիտությունների ազգային ակադեմիայի անդամներ
Մասաչուսեթսի տեխնոլոգիական ինստիտուտի շրջանավարտներ
Ռուսաստանի գիտությունների ակադեմիայի արտասահմանյան անդամներ
20-րդ դարի ամերիկացի տնտեսագետներ
Նոբելյան մրցանակի դափնեկիրներ
Հրեա նոբելյան մրցանակակիրներ
Ամերիկյան փիլիսոփայական ընկերության անդամներ